Diari Oficial de la Generalitat Valenciana


Sumari del DOGV 9245, del 29-12-2021 (2021/12889)

RESOLUCIÓ de 13 de desembre de 2021, de la Direcció General de Relacions amb la Unió Europea i l'Estat, per la qual es publica l'acord de la Comissió Bilateral de Cooperació Administració General de l'Estat-Generalitat, en relació amb el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9245

Data del DOGV
:   29-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12170


Data del document
:   13-12-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 13 de desembre de 2021, de la Direcció General de Relacions amb la Unió Europea i l'Estat, per la qual es publica l'acord de la Comissió Bilateral de Cooperació Administració General de l'Estat-Generalitat, en relació amb el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19. [2021/12938]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que es transcriu com a annex en aquesta resolució.  
  
València, 13 de desembre de 2021.- La directora general de Relacions amb la Unió Europea i l- Estat: Daría Terradez Salom.  
  
  
ANNEX  
  
Acord de la Comissió Bilateral de Cooperació Administració General de l'Estat-Generalitat en relació amb el Decret Llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19.  
  
I. De conformitat amb les negociacions prèvies celebrades pel grup de treball constituït per l'acord de la Comissió Bilateral de Cooperació Administració General de l'Estat-Generalitat Valenciana per a l'estudi i proposta de solució de les discrepàncies manifestades en relació amb els articles 13, 28 i 29, totes dues parts consideren solucionades aquestes, conformement als següents compromisos:  
a) En relació amb l'article 13 del Decret llei 6/2021, el Govern de la Generalitat Valenciana es compromet a promoure la corresponent modificació legislativa d'aquest precepte, a fi d'afegir un apartat dos a l'esmentat article 13, amb el següent tenor literal:  
«1.(?)  
2. El que s'estableix en l'apartat anterior s'entendrà sense perjudici del que es disposa per als procediments de contractació pública en la disposició final primera del Decret llei 7/2021, del Consell, de 7 de maig, de mesures extraordinàries de suport a la solvència empresarial en resposta a la pandèmia de la covid-19, per la qual es modifica la disposició addicional cinquena de la Llei 3/2020 de mesures fiscals, gestió administrativa i financera i d'organització de la Generalitat 2021».  
  
b) Respecte a l'article 29.2 del Decret llei 6/2021, el Govern de la Generalitat Valenciana es compromet a promoure la corresponent modificació legislativa d'aquest precepte amb el següent tenor literal:  
«En relació amb l'anterior es fomentarà, en les accions realitzades amb càrrec a aquests fons, la incorporació de persones procedents de col·lectius desfavorits i vulnerables, així com la utilització de productes ecològics o respectuosos amb el medi ambient.»  
  
II. A causa de l'acord aconseguit, totes dues parts consideren resoltes les discrepàncies manifestades i concloses les controvèrsies plantejades.  
  
III. Comunicar aquest acord al Tribunal Constitucional als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, així com publicar-lo en el Boletín Oficial del Estado i en el Diari Oficial de la Generalitat Valenciana.